|  |  |
| --- | --- |
| **BEQUES NEE** | |
| ***MOTIUS DE DENEGACIÓ*** | ***DOCUMENTACIÓ VÀLIDA A APORTAR EN AL·LEGACIONS*** |
| *El conjunt d’elements patrimonials supera els llindars patrimonials establerts a la base de la convocatòria - o missatges similars referits al* ***valor cadastral*** | Suma de valors cadastrals de finques que NO són l’habitatge habitual. **Si les dades del cadastre són correctes la beca quedarà denegada i no prospera cap al·legació.** |
| *La suma dels rendiments nets del capital mobiliari més el saldo net de guanys i pèrdues patrimonials supera els llindars patrimonials establerts a les bases de la convocatòria* | **Si les dades de l’administració tributària són correctes (casella 420 IRPF 2019 superior a 1700€) la beca quedarà denegada i no prospera cap al·legació.**  **Dues excepcions:**   1. **Si la família va rebre un ajut de lloguer durant l’any 2019 ha de presentar un certificat de l’Agència Catalana de l’Habitatge on consti l’import que va rebre l’any 2019 per aquest concepte.** 2. **En cas de dació en pagament cal presentar la documentació que ho justifiqui** |
| *Manca informació fiscal: Cap familiar té dades a l’AEAT, estiguin o no identificats –* ***AEAT: Agència Tributària/Hisenda*** | Sense dades fiscals de la unitat familiar, la beca queda denegada.   1. Unitat familiar no obligada a fer la declaració de la renda: **Han de presentar la declaració de la renda del 2019 o bé un certificat d’imputacions íntegres de l’exercici 2019** 2. **Si la família va rebre la renda garantida de ciutadania l’any 2019 ha de presentar el certificat corresponent que ho acrediti.** 3. **Si la família va rebre alguna pensió o prestació no contributiva durant l’any 2019, ha de presentar el certificat corresponent que ho acrediti.** 4. **Si la família va rebre qualsevol tipus d’ingrés o ajut social legal, ha de presentar el certificat corresponent que ho acrediti**   **NO ÉS VÀLID EL CERTIFICAT D’HISENDA que diu que no consten ingressos !** |
| *Manca informació fiscal: Situació irregular enfront l’Administració Tributària* | Aquest missatge significa que algun dels membres estava obligat a fer la declaració de la renda (IRPF 2019) i no l’ha presentada. O que manté algun deute amb Hisenda.  **Han de fer la declaració de la renda del 2019 o regularitzar la situació amb l’Administració Tributària i presentar una còpia d’aquesta documentació.** |
| *Existir dues declaracions enfront l’Administració Tributària en relació al NIF/NIE* | Normalment implica que s’ha presentat una complementària, o s’ha modificat la declaració d’IRPF 2019 inicial.  Cal presentar la declaració complementària o la declaració de la renda definitiva de l’any 2019. |
| *No figura, entre els membres gravats a la sol·licitud, una persona que consta inclosa en una declaració conjunta d’un dels membres de la unitat familiar* | No s’ha fet constar a la beca un membre de la unitat familiar que apareix a la declaració conjunta de la renda de l’exercici 2019. Caldrà presentar la documentació correcta per identificar tots els membres de la unitat familiar i la declaració d’IRPF del 2019 que correspongui. |
| *Superar els llindars de renda, segons dades de l’AEAT de la vostra unitat familiar* | **Si les dades de l’administració tributària són correctes la beca quedarà denegada i no prospera cap al·legació.**  Si hi ha alguna errada caldrà que presentin la declaració de la renda del 2019 correcta. |
| *No complir l'establert a l'article 1º a) de la Resolució de convocatòria, pel que es requereix la necessitat de rebre suport educatiu derivat de discapacitat o transtorn greu de conducta.* | Quan l’EAP certifica que l’alumne/a no presenta cap necessitat específica de suport educatiu contemplada al la convocatòria. En cas que no sigui així, cal aportar el certificat de l’EAP modificat. |
| *No li correspon el component de material per aquest nivell d’estudis* | Per a educació infantil no es contempla aquest ajut |
| *No aportar certificat de discapacitat d'almenys el 33%, ni haver gaudit de beca/ajut el curs anterior per la via de la discapacitat, d'acord amb el que preveu l'article 2.A)4 de la convocatòria.* | Cal aportar el certificat de discapacitat de l’alumne/a, vigent a 31/12/2019. Si el reconeixement és posterior no servirà per a aquesta convocatòria. Si la discapacitat és inferior al 33% no serveix. |
| *No aportar certificat mèdic dels serveis de salut sostinguts amb fons públics d'acord amb el que preveu l'article 2.B de la convocatòria per l'alumnat amb TEA.* | Cal aportar certificat mèdic original, d’un centre de salut públic, signat pel metge/ssa de capçalera, pediatre o psiquiatre. |
| *El compte bancari no reuneix els requisits establerts a la convocatòria.* | S’ha posat un compte on l’alumne/a no és titular o cotitular del compte. Cal enviar còpia de la cartilla o certificat bancari on ho sigui. |